CELEX: 62009CN0061
Language: sk
Date: 2009-02-11 00:00:00
Title: vec C-61/09: Návrh na začatie prejudiciálneho konania, ktorý podal Oberverwaltungsgericht Rheinland-Pfalz (Nemecko) 11. februára 2009 — Landkreis Bad Dürkheim/Aufsichts- und Dienstleistungsdirektion, vedľajšia účastníčka konania: pani Astrid Niedermair-Schiemann

16.5.2009   
            
            
               SK
            
            
               Úradný vestník Európskej únie
            
            
               C 113/20
            
         Návrh na začatie prejudiciálneho konania, ktorý podal Oberverwaltungsgericht Rheinland-Pfalz (Nemecko) 11. februára 2009 — Landkreis Bad Dürkheim/Aufsichts- und Dienstleistungsdirektion, vedľajšia účastníčka konania: pani Astrid Niedermair-Schiemann
   (vec C-61/09)
   2009/C 113/40
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Oberverwaltungsgericht Rheinland-Pfalz
   
      Účastníci konania pred vnútroštátnym súdom
   
   
      Žalobca: Landkreis Bad Dürkheim
   
      Žalovaná: Aufsichts- und Dienstleistungsdirektion
   
      Vedľajšia účastníčka konania: pani Astrid Niedermair-Schiemann
   
      Prejudiciálne otázky
   
   
               1.
            
            
               Ide o poľnohospodársku plochu v zmysle článku 44 ods. 2 nariadenia Rady (ES) č. 1782/2003 (1) aj vtedy, keď jej využívanie síce slúži aj poľnohospodárskym účelom (spásanie porastu za účelom chovu oviec), ale prevažným účelom je sledovanie cieľov starostlivosti o krajinu a ochrany prírody?
            
         
               2.
            
            
               V prípade kladnej odpovede na otázku č. 1:
               Je plocha využívaná na nepoľnohospodárske činnosti v zmysle článku 44 ods. 2 nariadenia Rady (ES) č. 1782/2003, keď činnosť slúži prevažne ochrane prírody alebo v každom prípade vtedy, ak poľnohospodár pri plnení cieľov ochrany prírody podlieha pokynom orgánu ochrany prírody?
            
         
               3.
            
            
               V prípade, že ide o poľnohospodársku plochu (otázka č. 1), ktorá sa využíva aj na poľnohospodársku činnosť (otázka č. 2):
               Predpokladá zaradenie poľnohospodárskej plochy k poľnohospodárskemu podniku [poľnohospodárska plocha poľnohospodárskeho podniku v zmysle článku 44 ods. 2 nariadenia Rady (ES) č. 1782/2003],
               
                           a)
                        
                        
                           že je poľnohospodárskemu podniku k dispozícii na základe zmluvy o prenájme alebo podobného časovo obmedzeného právneho vzťahu za úhradu?
                        
                     
                           b)
                        
                        
                           V prípade zápornej odpovede: Nemá na zaradenie k podniku negatívny dopad skutočnosť, že sa plochy bezplatne alebo za prevzatie príspevkov profesijnému združeniu prenechajú podniku na využívanie určitým spôsobom v rámci obmedzeného časového obdobia v súlade s cieľmi ochrany prírody?
                        
                     
                           c)
                        
                        
                           V prípade kladnej odpovede: Nemá na zaradenie k podniku negatívny dopad skutočnosť, že podnik je zaviazaný plniť na plochách určité záväzky a dostáva za to odmenu?
                        
                     
         
      (1)  Nariadenie Rady (ES) č. 1782/2003 z 29. septembra 2003, ktorým sa stanovujú spoločné pravidlá režimov priamej podpory v rámci Spoločnej poľnohospodárskej politiky a ktorým sa zavádzajú niektoré režimy podpory pre poľnohospodárov a ktorým sa menia a dopĺňajú nariadenia (EHS) č. 2019/93, (ES) č. 1452/2001, (ES) č. 1453/2001, (ES) č. 1454/2001, (ES) č. 1868/94, (ES) č. 1251/1999, (ES) č. 1254/1999, (ES) č. 1673/2000, (EHS) č. 2358/71 a (ES) č. 2529/2001 (Ú. v. EÚ L 270, s. 1; Mim. vyd. 03/040 s. 269).